Baie vriendelik en baie behulpsaam. Net jammer ons kon nie in die see swem as gevolg van die verbod op strande nie.
Het dit baie geniet, plekkie is skoon en nietjies en het alles wat jy nodig het. Die Agent Renee is die vriendelikheid van self sy het ons so baie welkom laat voel. Sal def weer daar gaan bly.
Woonstel baie netjies en vertrekke ruim. Ons het bietjie vroeër ingekom as inkloktyd en Renee het ons nie weggewys nie, baie dankie vir die vriendelike ontvangs. Sal beslis weer hier kom bly.
Die verblyf was uit die boonste rakke ─ Renee is altyd daar om te help, 'n stil omgewing en by die strand. Heerlike, veilige strand en veilig om te stap vroeg in die oggend. Dit is een van die beste selfsorg-instansies waar ons nog was en teen 'n baie billike prys.
Ons het 'n wonderike tyd gehad by Beau Vista no 4. Ons is hartelik ontvang deur Rene en op aankoms was die eenheid mooi en skoon. Die fasiliteite is great om te sorg vir 'n lekker vakansie! Ons het elke dag dolfyne en walvisse van die balkon af besigtig. Die strand is stapafstand en baie lekker vir 'n strand dag! Ons sal beslis weer terug wees!
Pragtige plek, veilig en netjies. Sal beslis die plek vir ander aanbeveel en self weer daar vakansie gaan hou.
Ek is die bestuurder by Klaserie Dam in Hoedspruit en kry nie altyd die kans om weg te breek nie, so toe die geleentheid wel opduik toe gryp ek dit met twee hande aan, en Beau Vista no 4 was fantasties, wat jy sien is presies wat jy kry. Skoon, netjies, beskostigbaar, en naby als. Met ons huurmotor is ons 200 km 'n dag toegelaat, so Beau Vista no 4 was lekker naby als en ons kon die kilometers spaar vir uShaka, die Sarie Marais, Wild Coast Sun en Pistol Saloon. Beplan al klaar die volgende een.
Vriendelike ontvangs. Die eenheid is goed geleë met 'n heerlike uitsig oor die see. Ek sal beslis weer in hierdie skoon en veilige eenheid tuisgaan.
Ligging net reg, as jy hengel, loop oor die pad dan is jy op die rotse, woonstel skoon en netjies, Renee baie behulpsaam, het vir ons 'n ekstra diepvries gereël om ons vis in te sit. Beveel definitief die plek aan.
Dis heerlik om na 'n lang reis by Renee by Beau Vista no 4 in te stap. Dis 'n oase. Jy kuier baie lekker. Alles wat jy nodig het is daar. Dis baie huislik. Ek sal beslis weer daar inboek.
Ons het baie lekker gebly, alles binne loopafstand en sal dit beslis aanbeveel vir enige een. Ook 'n heerlike swembad.
Die naweek het gevoel soos 'n hele week wat ons weg was en die verblyf was van uitstekende gehalte en waarde vir die kostes. Pragtige uitsig en steeds privaat. Sal definitief terugkeer sowel as aanbeveel. Dankie Renee, jy het ons trip na die Suidkus toe gemaak deur om so gasvriendelik en te wees.
Beau Vista is 'n veilige en privaat kompleks wat naby die strand is. Die woonstel is ruim met 'n fantastiese uitsig oor die see. Die strand is loopafstand en alle ander winkels of sentrums is 'n paar minute se ry ver. Daar is 'n lieflike swembad en onderdak-braai wat ideaal is vir braai terwyl die kinders swem.
Die uitsig oor die see is ongelooflik mooi, veilige parkering en omheining, mooi swembad. Ek sal enige tyd Beau Vista 4 aanbeveel jy voel tuis en jy kan jou vakansie geniet.
Ons is baie vriendelik ontvang deur Renee en het baie tuis gevoel. Die see-uitsig van 180° is uitstekend. Die Premium DStv is 'n lekker bonus, veral op reënerige dae, soos ons wel beleef het. Die kompleks is naby die strand en binne loopafstand van die swemstrande. Ons sal enige tyd weer daar gaan bly en vir enige iemand aanbeveel.
Baie netjies, eienaar baie behulpsaam en vriendelik, naby aan 'n baie mooi swemstrand en gerieflik vir 'n gesin met klein kinders.
Heerlike vakansie in 'n skoon en aangename plek met 'n heerlike swembad en pragtige uitsig van die see.
Ons het ons verblyf by Beau Vista no 4 terdeë geniet. Alles was netjies en skoon, die plek is lekker groot genoeg vir ons 5 gewees en die uitsig was pragtig. Die kompleks het 'n soutwater-swembad wat heerlik was om in af te koel, en ons was lekker naby aan winkels en selfs flieks (ideaal vir 'n reënerige dag). Die swemstrand is lekker naby. Die eenheid het twee storte en nie 'n bad nie, maar ons het gou ons dogtertjie oortuig om die lekker ruim stort met 'n hoof-stortkop en 'n hand-stortkop (lekker vir haar) te 'speel-stort' wat sy vreeslik geniet het.
Eenheid is netjies en gerieflik. Die area is stil en die see uitsig pragtig. 'n Lieflike plekkie vir 'n seevakansie.
'n Baie vriendelike ontvangs met alles wat mens nodig het! Dit is 'n rustige area met die seeklanke in mens se ore. Sal enige tyd weer gaan!
Hierdie verblyf was die beste wat ons nog ooit gehad het. Die woonstel is baie lekker naby die strand geleë en die uitsig oor die see is asemrowend mooi. Verder het Renee ons so gul ontvang en ons kan die verblyf by enigeen aanbeveel.